ПРОЕКТ!  

ПРАВИЛНИК
 за изменение и допълнение на Правилника за устройството и дейността  на Централно военно окръжие
(oбн., ДВ, бр. 48 от 2022 г.)

[bookmark: _Hlk211845776]§ 1. В чл. 5, ал. 1 се изменя така: 
„(1) Централното военно окръжие е организирано в ръководство, щаб, самостоятелни сектори „Финанси“, „Правно осигуряване и обществени поръчки“, „Сигурност на информацията“, звена „Оперативни дежурни“ и „Учрежденски архив.“

§ 2. В чл. 8, ал. 1 се правят следните изменения:
1. в т. 26  абревиатурата и скобите около нея „(NRFC)“ се заличават;
2. в т. 28 абревиатурата „SIOR“ се заличава.

§ 3. В чл. 9 се създава т. 15:
„15. планира и координира процеса на извличане на поуки от практиката и въвеждането им в дейността на ВО.“.

§ 4. В чл. 12 се правят следните изменения и допълнения:
1. в ал. 1 думата „Отделение“ се заменя със „Сектор“;
2. в ал. 2 думата „отделение“ се заменя със „сектор“ и се създава нова т. 1а:
„1а. участва (съвместно с модул „Информационно осигуряване и дигитални комуникации“) в процеса на планиране, организиране и въвеждане в експлоатация на точките от КИС за ЦВО и ВО за недопускане на нерегламентиран достъп до класифицирана информация;“
3. в ал. 3 думата „Отделение“ се заменя със „Сектор“. 

§ 5. В чл. 16, ал. 2 се изменя така: 
„(2) Щабът на ЦВО е организиран в три отделения, два сектора и един модул, подчинени на началника на щаба на ЦВО: отделение „Резерв на въоръжените сили”, отделение „Набиране на кандидати и адаптация”, отделение „Логистично и комуникационно осигуряване“, сектор „Човешки ресурси”, сектор „Планиране, програмиране и анализ” и модул „Информационно осигуряване и дигитални комуникации.““

§ 6. В чл. 19, т. 5 се изменя така:
„5. разработва, води и съхранява служебните дела на военнослужещите, резервистите от ЦВО, на началниците на военните окръжия I степен и трудовите досиета на цивилните служители от ЦВО;“ 

[bookmark: _Hlk211609909]§ 7. В чл. 20 се правят следните изменения и допълнения: 
1. в т. 2, след абревиатурата „ВО“ се добавя „и допълване за военно време“;
2. [bookmark: _Hlk211854341]в т. 4 след думата „некомплект“ се добавя „и допълване за военно време“;
3. в т. 7 след думите „текущия некомплект“ се добавя „и допълване за военно време“;
4. точка 25 се отменя.“
§ 8. В чл. 22 думите „Отделение „Логистика”“ се заменят с „Отделение „Логистично и комуникационно осигуряване““.

§ 9. В чл. 23  се правят следните изменения:
1. в основния текст думата „Отделение“ се заменя със „Сектор“. 
2. В т. 3 думите „секторите и отделенията“ се заменят със „секторите, отделенията и модула“; 
3. В т. 5 думата „отделението“ се заменя със „сектора“. 

[bookmark: _Hlk211946380]§ 10. Чл. 24 се изменя така: 
„Чл. 24. Модул „Информационно осигуряване и дигитални комуникации“:
1. изпълнява мероприятия за постигане на свързаност на ЦВО и ВО към комуникационно-информационни системи от министерства, ведомства и фирми, предоставящи такива услуги;
1. участва (съвместно със сектор „Сигурност на информацията“) в процеса на планиране, организиране и въвеждане в експлоатация на точките от КИС за ЦВО и ВО за недопускане на нерегламентиран достъп до класифицирана информация;
1. поддържа и администрира интернет страницата (www.comd.bg), пощенския сървър (www.mail.comd.bg), страниците и канала в социалните медии и сървърите на информационни системи в ЦВО и ВО;
1. осигурява процеса на предоставяне от търговски фирми на комуникационни услуги, необходими на ЦВО и ВО;
1. организира обучения, консултации и техническа подкрепа на служителите от ЦВО и ВО, относно използването на информационните и дигитални технологии.
1.  осигурява и управлява вътрешната и външната комуникация чрез използване на съвременни дигитални решения.
1. изготвя проекти на заповеди, указания, докладни записки, анализи и други документи, свързани с информационното осигуряване и дигиталните комуникации в ЦВО и ВО;
1. поддържа актуализирана информация за устойчивото функциониране на комуникационно-информационната техника и системите за сигурност на ЦВО и ВО;
1. подпомага началника на ЦВО при определяне насоките за развитие на дигиталните комуникации и внедряване на нови технологии и иновации в ЦВО и ВО. 
1. извършва мониторинг и анализ на ефективността на онлайн присъствието/ дигиталната активност на ЦВО и ВО в социалните медии.“

ЗАКЛЮЧИТЕЛНА РАЗПОРЕДБА

§ 11. Правилникът влиза в сила от 1 декември 2025 г.


    МИНИСТЪР НА ОТБРАНАТА

АТАНАС ЗАПРЯНОВ

